32006R1488
L 278/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1488/2006 НА КОМИСИЯТА
от 9 октомври 2006 година
за определяне на коефициентите на обезценяване за 2007 счетоводна година, които трябва да се прилагат при изкупуването на земеделски продукти за интервенция
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1883/78 на Съвета от 2 август 1978 г. относно определяне на общи правила за финансирането на интервенции от Европейския фонд за ориентиране и гарантиране на земеделието (ФЕОГА), секция „Гарантиране“ (1), и по-специално член 8, параграф 1, второ изречение от него,
като има предвид, че:
(1)
По силата на член 3, параграф 1, точка б) от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (2) интервенциите, предназначени за регулиране на земеделските пазари се финансират от Европейския фонд за гарантиране на земеделието (ЕФГЗ).
(2)
В съответствие с член 8 от Регламент (ЕИО) № 1883/78 обезценяването на земеделските продукти, съхранявани при режима на публична интервенция, трябва да се извършва по време на изкупуването им. Процентът на обезценяване не може да превишава разликата между изкопната цена и предвидимата цена за реализация на всеки продукт. Този процент трябва да бъде фиксиран за всеки продукт преди началото на счетоводната година. Комисията, освен това, може да ограничи обезценяването по време на изкупуването до част от този процент на обезценяване, която част не може да е под 70 % от общото обезценяване.
(3)
Точки 1, 2 и 3 от приложение VIII към Регламент (ЕО) № 884/2006 на Комисията от 21 юни 2006 г. относно подробните правила за прилагането на Регламент (ЕО) № 1290/2005 на Съвета за финансирането от страна на Европейския фонд за гарантиране на земеделието (ЕФГЗ) на интервенционни мерки под формата на операции на публично съхранение и отчитане на операции на публично съхранение от разплащателните агенции на държавите-членки (3) определя условията и реда за изчисляване на обезценяването.
(4)
Следователно е важно за някои продукти да бъдат определени коефициенти, които агенциите за интервенция трябва да прилагат през 2007 счетоводна година спрямо месечните изкупни стойности на тези продукти, за да могат тези органи да констатират сумите на обезценяване.
(5)
Мерките, предвидени в настоящия регламент, са в съответствие със становището на Комитета по селскостопанските фондове,
ПРИЕ НАСТОЯЩИЯ РЕГЛАМЕНТ:
Член 1
За продуктите, включени в приложението и които, в резултат на изкупуване при публична интервенция, са постъпили на склад или са били поети от агенциите за интервенция между 1 октомври 2006 г. и 30 септември 2007 г., агенциите за интервенция прилагат спрямо стойностите на изкупените всеки месец продукти коефициентите на обезценяване, посочени в приложението.
Член 2
Сумите на разходите, които се изчисляват, като се вземе предвид обезценяването, посочена в член 1 от настоящия регламент, се съобщават на Комисията в декларациите, установени съгласно Регламент (ЕО) № 883/2006 на Комисията (4).
Член 3
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 октомври 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 октомври 2006 година